
Նախաբան
Ղեկավարվելով «Տեսչական մարմինների մասին» ՀՀ օրենքով, հիմք ընդունելով ՀՀ կրթության տեսչական մարմնի (այսուհետև՝ ԿՏՄ) գործունեության 2026 թվականի տարեկան ծրագիրը, ի կատարումն «Կրթության տեսչական մարմին հանրությունից ստացվող բողոքների ընդունման և հետագա ընթացք տալու մասին» կարգի 11-րդ և 14-րդ կետերի պահանջների, ԿՏՄ ՌԳՍՊՎԳ վարչության կողմից իրականացվել է 2026 թվականի I կիսամյակում ստացված դիմումներում (բողոքներում) (այսուհետև՝ դիմում) բարձրացված հարցերի, բերված փաստարկների նկատմամբ իրականացված վերահսկողական գործառույթների արդյունքների վերլուծություն (այսուհետև՝ վերլուծություն):
[bookmark: _Toc235607207]1․ Դիմումների ընդհանուր վերլուծություն
[bookmark: _Toc235607208]1․1 Դիմումների քանակական դինամիկան և ոլորտային բաշխվածություն
2026 թվականի I կիսամյակում  գրանցվել է դիմումների քանակական աճ նախորդ հաշվետու ժամանակահատվածի նկատմամբ.
· 2025 թվականի I կիսամյակ՝ ստացվել է 107 դիմում։
· 2025 թվականի II կիսամյակ՝ ստացվել է 88 դիմում (նվազել է 21.5%-ով)։
· 2026 թվականի I կիսամյակ՝ ստացվել է 102 դիմում (նախորդ կիսամյակի համեմատ արձանագրվել է 15.9% աճ, իսկ 2025 թվականի I կիսամյակի համեմատ՝ 4.7% նվազում)։
	Ըստ ուսումնական հաստատությունների տեսակների՝ դիմումները բաշխվել են հետևյալ կերպ (տե՛ս գծապատկեր 1) .
· նախադպրոցական ուսումնական հաստատություններ (ՆՈՒՀ)՝ 10 դիմում,
· հանրակրթական ուսումնական հաստատություններ (ՀՈՒՀ)՝ 78 դիմում,
· մասնագիտական ուսումնական հաստատություններ (ՄՈՒՀ)՝ 12 դիմում,
· Այլ բնույթի հարցեր՝ 2 դիմում։
Գծապատկեր 1: 2026 թվականի I կիսամյակի դիմումների տոկոսային համամասնությունը՝ ըստ ուսումնական հաստատությունների տեսակների

Ամենափոքր թվով (10) դիմումները վերաբերել են ՆՈՒՀ-երին: 
Վերջին 3 կիսամյակների դիմումների քանակը՝ ըստ ուսումնական հաստատությունների տեսակների ներկայացված է գծապատկեր 2-ում: 
 

		
Ըստ Ofsted-ի բողոքների վերլուծության և վերահսկողական արձագանքի մոտեցման[footnoteRef:1], ստացվող դիմումների քանակական աճն առաջնահերթորեն դիտարկվում է որպես քաղաքացիների իրազեկվածության մակարդակի բարձրացման և պետական մարմնին դիմելու պատրաստակամության արդյունք, այլ ոչ թե համակարգում իրավախախտումների բացարձակ աճի անմիջական ապացույց, իսկ  ՅՈՒՆԻՍԵՖ-ի գլոբալ զեկույցում[footnoteRef:2] նշվել է, որ կրթական միջավայրում խնդիրների բարձրաձայնումն ու պաշտոնական դիմումների ներկայացումն օգնում են բացահայտել մինչ այդ աննկատ մնացած խնդիրները, և հիմք են ստեղծում դրանց համակարգային կանխարգելման համար։  [1:  Ofsted, "Complaints to Ofsted about schools: guidance for parents", 2023, Section: "How Ofsted uses complaints]  [2:  ՅՈՒՆԻՍԵՖ-ի «An Everyday Lesson: ENDviolence in Schools» («Ամենօրյա դաս. Դադարեցնենք բռնությունը դպրոցներում») գլոբալ զեկույցը (2018, էջեր 14–16)] 

[bookmark: _Toc235607209]1.2 Դիմումների դասակարգումն՝ ըստ հասցեագրման աղբյուրի
2026 թվականի I կիսամյակում առկա է անմիջապես ԿՏՄ հասցեագրված դիմումների քանակական (տոկոսային) աճ նախորդ երկու հաշվետու ժամանակահատվածների նկատմամբ: 3 կիսամյակներում ստացված դիմումների քանակական պատկերը[footnoteRef:3]՝ ըստ հասցեագրման հիմնական աղբյուրների՝ ներկայացված է գծապատկեր 3-ում: [3:  Տես ԿՏՄ հաշվետվությունը՝ 2025թ. II կիսամյակ https://www.eib.am/hy/report] 






2026 թվականի I կիսամյակ՝ անմիջապես քաղաքացիներից ստացվել է 58 դիմում (ընդհանուրի 56.8%-ը) (դիմումներից 10-ը՝ ստացվել են ԿՏՄ «Թեժ գիծ» հեռախոսակապով և 2-ը՝ սոցիալական հարթակներից), իսկ ԿԳՄՍՆ-ից վերահասցեագրվել է 39 դիմում (38.2%)։ Մյուս դիմումները ստացվել են ՀՀ վարչապետի (2 դիմում - 1.9%), ՄԻՊ-ի (1 դիմում - 0.9%), Արմավիրի մարզպետի (1 դիմում - 0.9%) աշխատակազմերից և ԱԱՏՄ-ից (1 դիմում - 0.9%) ։
Անմիջական դիմումների կշռի աճը փաստում է, որ դիմումատուների շրջանում նկատվում է ԿՏՄ դերի և օրենսդրական լիազորությունների հստակ նույնականացում, ինչը նպաստում է քաղաքացիների կողմից ուղղակիորեն ԿՏՄ-ին դիմելու պրակտիկայի ընդլայնմանը։
		ԿՏՄ և էլեկտրոնային հարցումների միասնական հարթակով ստացված դիմումների քանակական պատկերը ներկայացված է գծապատկեր 4-ում։

Ըստ գծապատկեր 4-ի տվյալների՝ քաղաքացիներից ստացված դիմումների շրջանակում 26-ը (44.8%, կամ ընդհանուր դիմումների 25.2%-ը) ներկայացվել են էլեկտրոնային հարցումների միասնական հարթակի միջոցով, ինչը ցույց է տալիս, որ թվային ծառայությունների կիրառումն արդեն զգալի տարածում ունի և արտացոլում է դիմումների ներկայացման թվային գործիքների կիրառման արդյունավետությունը:
Համաձայն ՏՀԶԿ SIGMA ծրագրի՝ Հայաստանի հանրային վարչարարության գնահատման զեկույցի[footnoteRef:4]՝ e-request.am հարթակը հանրային վարչարարության համակարգում քաղաքացիների հետ առցանց հաղորդակցության ամենաարդյունավետ և պաշտոնական հարթակն է։ Ըստ զեկույցի՝ թվային այս գործիքների կիրառումն ուղղակիորեն պարզեցնում է վարչական ընթացակարգերը, կրճատում թղթային վարչարարությունը և բարձրացնում պետական մարմինների արձագանքման օպերատիվությունը։ [4:  OECD SIGMA, "Service delivery and digitalisation: Public Administration in Armenia", 2025] 

[bookmark: _Toc235607210][bookmark: _Toc156381340]2․Վերահսկողական գործառույթների ամփոփ դինամիկա և գործիքակազմ
Պարզաբանված և բավարարված դիմումների դեպքում առկա է տոկոսային թվերի աճ նախորդ երկու հաշվետու ժամանակահատվածներից յուրաքանչյուրի համեմատ:
2026 թվականի I կիսամյակում ստացված 102 դիմումներից բավարարվել են 50-ը (49%), 33-ին (32.3%) տրվել է տեղեկատվական պարզաբանում, 16 դիմում (15.6%) վերահասցեագրվել է համապատասխան մարմիններ՝ ԿՏՄ լիազորությունների շրջանակից դուրս լինելու պատճառով և 3-ը (2.9%) ընթացքի մեջ են:  
		3 կիսամյակների դիմումների քանակական պատկերը, ըստ իրականացված գործառույթների, ներկայացված է գծապատկեր 5-ում։

Նշված ցուցանիշների աճը հիմնավորվում է վարչարարական գործընթացների արդյունավետության բարձրացմամբ և քաղաքացիների խնդիրներին առավել օպերատիվ արձագանքմամբ: Միաժամանակ, վերահասցեագրված դիմումների տոկոսային թվերի նվազման դինամիկան վկայում է նաև ԿՏՄ լիազորություններից տեղյակ քաղաքացիների թվի աճի մասին:
Դիմումներով ստացված տեղեկատվության հիման վրա իրականացված վերահսկողական գործառույթների թիվը աճել է նախորդ երկու կիսամյակների համեմատ:
2026 թվականի I կիսամյակ՝ իրականացվել է 3 ստուգում, 22 վարչական վարույթ և 14 դիտարկում (ընդհանուր՝ 39 վերահսկողական գործառույթ, ինչը 2025թ. II կիսամյակի համեմատ աճել է 116.7%-ով) (տե՛ս գծապատկեր 6)։ 

Հաշվետու ժամանակահատվածին բնորոշ է վերահսկողական գործառույթների ընդլայնումը: Մասնավորապես, ներդրվել և իրականացվել է 14 դիտարկում, որը որպես դիմումներով բարձրացված խնդիրների պարզաբանման նպատակով կիրառվող վերահսկողական գործառույթ, ներդրվել է 2026 թվականի I կիսամյակից: 
Ներկայացված տվյալները ցույց են տալիս, որ 2026 թվականի I կիսամյակում վերահսկողական գործունեությունը դարձել է առավել բազմազան՝ վարչական վարույթների և ստուգումների հետ մեկտեղ լայնորեն կիրառվել է նաև «Դիտարկում» գործառույթը։
Վարչական վարույթների միջին տևողությունը կազմել է 26 օր: 

[bookmark: _Toc235607211]3․ Վերահսկողության արդյունքներ
2026 թվականի I կիսամյակում իրականացված 36 վերահսկողական գործառույթների արդյունքում արձանագրվել են կրթության բնագավառը կարգավորող օրենսդրության պահանջների 450 խախտումներ (տե՛ս աղյուսակ 1): 

	Աղյուսակ 1: 2026թ I կիսամյակում իրականացված վերահսկողական գործառությների, տրված հանձնարարականների և խախտումների թիվ՝ ըստ ոլորտների

	Ոլորտ
	Վարչական վարույթ
	Դիտարկում
	Ստուգում
	Խախտումների թիվ
	Հանձնարարականների թիվ

	ՆՈՒՀ
	1
	2
	0
	25
	15

	ՀՈՒՀ
	17[footnoteRef:5] [5:  2 վարչական վարույթ ընթացքի մեջ է,և ներառված չէ] 

	12
	0
	329
	156

	ՄՈՒՀ
	2
	0
	2[footnoteRef:6] [6:  1 ստուգում ընթացքի մեջ է, և ներառված չէ] 

	96
	19


[bookmark: _Toc235607212]3.1 Նախադպրոցական կրթության ոլորտ
Նախադպրոցական կրթության ոլորտում իրականացված վերահսկողական գործառույթների արդյունքները (Արարատի մարզի Վեդի համայնքի «Լուսառատի «Մանչուկ»» մանկապարտեզ, Տավուշի մարզի Դիլիջանի թիվ 5 մանկապարտեզ) ցույց են տալիս, որ արձանագրված խախտումները հիմնականում վերաբերում են երեխաների խնամքի և կրթության կազմակերպման, անվտանգ և առողջ միջավայրի ապահովման, կադրային և փաստաթղթային կառավարմանը: Իրականացված վերահսկողական գործառույթների արդյունքում հայտնաբերվել է կրթության բնագավառը կարգավորող օրենսդրության պահանջների 25 խախտում, տրվել է 15 հանձնարարական:
 Վերահսկողության արդյունքում ձևավորված տվյալների վերլուծությունը վկայում է, որ ոլորտում առկա խնդիրներն առավելապես պայմանավորված են կառավարման և ներքին վերահսկողության մեխանիզմների ոչ բավարար արդյունավետությամբ: Մասնավորապես.  Երևանի թիվ 94 մսուր-մանկապարտեզում իրականացված վարույթի արդյունքում ուսումնասիրված հարցերը վերաբերել են մանկապարտեզում տիրող բարոյահոգեբանական մթնոլորտին (վարույթին ներգրավվել է Հանրապետական մանկավարժահոգեբանական կենտրոնի հոգեբանը (փորձագետ)): 
Դիտարկումների շրջանակում ուսումնասիրված հարցերը վերաբերել են սանի նկատմամբ անուշադրությանը (Լուսառատի «Մանչուկ» մանկապարտեզ), ծնողի՝ տնօրենի հետ ունեցած կոնֆլիկտին, երեխայի իրավունքների հնարավոր խախտումներին (Դիլիջանի թիվ 5 մանկապարտեզ):
ՆՈՒՀ-երի վերաբերյալ 10 դիմումներից 7-ը (70%) բավարարված է: Նախադպրոցական կրթության ոլորտում իրականացված վերահսկողական գործառույթների արդյունքում խախտումների միջին թիվը կազմել է 3.57: Չնայած 2026 թվականի I կիսամյակում վերահսկողական գործառույթների թիվը նախորդ կիսամյակի նկատմամբ չի աճել, սակայն արձանագրված խախտումների թիվն աճել է 25%-ով (20-ից դառնալով 25)։ 
[bookmark: _Toc235607213]3.2 Հանրակրթության ոլորտ
Հանրակրթության ոլորտում իրականացված վերահսկողության արդյունքները ցույց են տալիս, որ արձանագրված խախտումները հիմնականում առնչվում են ուսումնական գործընթացի կազմակերպմանը, հաստատությունների կառավարմանը, սովորողների իրավունքների պաշտպանությանն ու անվտանգ կրթական միջավայրի ապահովմանը։ Միաժամանակ, վերահսկողական գործառույթները հնարավորություն են տվել բացահայտելու ոչ միայն առանձին իրավախախտումներ, այլև կրթության որակի վրա ազդեցություն ունեցող խնդիրներ՝ կապված ներքին վերահսկողության, կանխարգելիչ աշխատանքի և օրենսդրության պահանջների կիրառման արդյունավետության հետ։
2026 թվականի I կիսամյակում դիմումների հիման վրա իրականացվել 31 վերահսկողական գործառույթ՝ 19 վարչական վարույթ, 12 դիտարկում. (տե՛ս աղյուսակ 2)

	Աղյուսակ 2: ՀՈՒՀ երում իրականացրած վերահսկողական գործառույթներն՝ ըստ ուսումնական հաստատությունների

	19 վարչական վարույթ
	12 դիտարկում

	Երևանի թիվ 82 հ/դ, 111 հ/դ, 125 հ/դ, 176 հ/դ, 83 ա/դ, Արտաշես Շահինյանի անվանֆիզիկամաթեմատիկական մասնագիտացված դպրոց
Արարատի մարզի Մասիս քաղաքի թիվ 3 հ/դ, Արալեզի մ/դ, Նոր Խարբերդի Հովհաննես Թլկատինցու անվան թիվ 1 մ/դ, 
Արմավիրի մարզի Վաղարշապատի թիվ 1 հ/դ, 
Լոռու մարզի Վանաձորի Գևորգ Չաուշի անվան թիվ 24 հ/դ, Մեծավանի թիվ 2 հ/դ, 
Գեղարքունիքի մարզի Ներքին Գետաշեն գյուղի Ա. Եղիազարյանի անվան թիվ 2 մ/դ, Զոլաքարի հ. 1 մ/դ,  
Կոտայքի մարզի Հրազդանի Ե. Չարենցի անվան հ. 2 հ/դ, Չարենցավանի Վազգեն Ա-ի անվան թիվ 3 հ/դ, Աբովյան քաղաքի Ն.Վանյանի անվան 5 հ/դ, 
Տավուշի մարզի Դովեղի միջնակարգ դպրոց, 
Սյունիքի մարզի Գորիսի Յու. Բախշյանի անվան թիվ 3 հ/դ 
	Երևանի թիվ 8 հ/դ, թիվ 11 հ/դ, թիվ 24 հ/դ, թիվ 48 հ/դ, թիվ 69 հ/դ, թիվ 147 հ/դ, թիվ 186 հ/դ, «Ուսմունք» դպրոց
Արմավիրի մարզի Վաղարշապատի Երվանդ Օտյանի անվան թիվ 7 հ/դ, Զարթոնքի մ/դ
Կոտայքի մարզի Նոր Արտամետի մ/դ,
Արագածոտնի մարզի Կարբիի Վ.Թեքեյանի անվան մ/դ


Վերահսկողության արդյունքները ցույց են տվել, որ ուսումնական հաստատությունների վերաբերյալ ստացված դիմումներում բարձրացված խնդիրները ոչ միշտ են հիմնավորվում փաստացի ուսումնասիրությունների արդյունքներով։ Մի շարք դեպքերում փորձագիտական գնահատումները չեն հաստատել դիմումատուների ներկայացրած պնդումները՝ հատկապես բռնության, բուլինգի կամ անառողջ բարոյահոգեբանական մթնոլորտի վերաբերյալ։ 
Մասնավորապես.
· ծնողների դիմումների համաձայն՝ դպրոցի տնօրենի և ուսուցիչների կողմից սովորողը ենթարկվում է բուլինգի (Երևանի Միսաք Մանուշյանի անվան հ. 48 հ/դ), սովորողին դասընկերները շարունակաբար նեղացնում և նվաստացնում են (Արմավիրի մարզի Վաղարշապատի Երվանդ Օտյանի անվան թիվ 7 հ/դ), սովորողի նկատմամբ իրականացվել է համակարգված բուլինգ (Կոտայքի մարզի Նոր Արտամետի մ/դ), որդին բռնության է ենթարկվել համադասարանցիների կողմից, իսկ դպրոցում տիրում է անառողջ բարոյահոգեբանական մթնոլորտ (Լոռու մարզի Վանաձորի Գևորգ Չաուշի անվան թիվ 24 հ/դ), դասղեկը բազմիցս խփել և նվաստացրել է իր որդուն, իսկ տնօրենն ու դասղեկը բուլինգի են ենթարկում երեխային (Երևանի Սմբատ Բյուրատի անվան թիվ 125 հ/դ), երկու սովորող պարբերաբար ֆիզիկական բռնության են ենթարկում դասընկերներին (Երևանի Գ. Մահարու անվան թիվ 176 հ/դ), սովորողին հասակակիցները ծաղրում են, իսկ հնացած դասավանդման մեթոդների և օլիմպիական ծանրաբեռնվածության հետևանքով սովորողի մոտ առաջացել է հոգեբանական ճնշում (Երևանի Արտաշես Շահինյանի անվան ֆիզիկամաթեմատիկական մասնագիտացված դպրոց)։ 
· աշխատակիցներից մեկի գործողությունները խաթարում են դպրոցի բնականոն բարոյահոգեբանական մթնոլորտը և ստեղծել են անառողջ աշխատանքային միջավայր (Կոտայքի մարզի Չարենցավանի թիվ 3 հ/դ), տնօրենը ուսուցչուհու նկատմամբ իրականացնում է ճնշումներ, և դպրոցում տիրում է անառողջ մթնոլորտ (Արարատի մարզի Արալեզի մ/դ), տնօրենը դպրոցը պահում է «սարսափի մեջ», բոլորը վախենում են նրանից, և նա բուլինգի է ենթարկում ուսուցիչներին (Կոտայքի մարզի Հրազդանի Ե. Չարենցի անվան հ. 2 հ/դ)։                                 
Փորձագիտական ուսումնասիրության արդյունքներով նկարագրված բոլոր դեպքերում բուլինգի դրսևորումներ չեն հաստատվել։ Մի շարք դեպքերում, ընդհակառակը, արձանագրվել է, որ սովորողն ինքն է դրսևորել բուլինգի վարքագիծ՝ այն ուղղելով համադասարանցիների և ուսուցիչների նկատմամբ։ Այլ դեպքերում անառողջ բարոյահոգեբանական մթնոլորտը պայմանավորված է եղել ոչ թե բուլինգի առկայությամբ, այլ ուսուցչի հուզական արձագանքներով կամ անձնական լարվածությամբ։
Միաժամանակ, ուսումնասիրությունները բացահայտել են նաև իրական խնդիրներ, որոնք հիմնականում վերաբերում են սովորողների միջև բռնության և բուլինգի առանձին դրսևորումներին, սովորողների՝ ուսուցիչների նկատմամբ ոչ պատշաճ վարքագիծ դրսևորելուն, ինչպես նաև ուսումնական հաստատությունների կողմից կանխարգելիչ աշխատանքների և միջադեպերին արձագանքման ոչ բավարար կազմակերպմանը։ 
Մասնավորապես.
- սովորողը կիրառել է ֆիզիկական բռնություն, դրամաշորթություն և ծխախոտ գնելու պարտադրանք (Կոտայքի մարզի Նոր Արտամետի մ/դ), արձանագրվել է ֆիզիկական բռնություն և մեկուսացում (Երևանի հ. 186 հ/դ), նկատվել են բուլինգի էպիզոդիկ դրսևորումներ և նվաստացումներ (Արմավիրի մարզի Վաղարշապատի հ. 7 հ/դ), արձանագրվել է սովորողների միջև հրմշտոց (Արագածոտնի մարզի Կարբիի Վ. Թեքեյանի անվան մ/դ), սովորողների միջև ծեծկռտուքի և տևական բուլինգի դեպքեր, որոնք հանգեցրել են կրթության իրավունքի խաթարման (Երևանի թիվ 82, 125 և 176 , Լոռու մարզի Վանաձորի թիվ 24 հ/դ-ներ):
- սովորողը պարբերաբար վիրավորում է ուսուցիչներին, ձայնագրում նրանց և սպառնում, ինչպես նաև պլանավորված խանգարում դասապրոցեսը (Երևանի հ. 48 հ/դ)։
- ֆիզիկայի ուսուցիչը հարվածներ է հասցրել սովորողին (Լոռու մարզի Մեծավանի թիվ 2 հ/դ), արձանագրվել է ուսուցչի կողմից սովորողին ասեղով ծակելու և հոգեբանական ճնշման դեպքեր (Գեղարքունիքի մարզի Ներքին Գետաշեն գյուղի Ա. Եղիազարյանի անվան թիվ 2 մ/դ), ուսուցիչը պարբերաբար կիրառել է ֆիզիկական և հոգեբանական բռնություն (Երևանի թիվ 111 հ/դ), դասվարը թույլ է տվել նվաստացնող և պիտակավորող արտահայտություններ սովորողի և ծնողի հասցեին (Կոտայքի մարզի Աբովյան քաղաքի Ն.Վանյանի անվան թիվ 5 հ/դ):
-  արձանագրվել է աշխատակազմի բաժանում «յուրայինների» և «ոչ յուրայինների», վարչատնտեսական մասի համակարգողի կողմից սպառնալիքներ և անհարգալից վերաբերմունք տնօրենի ժ/պ-ի նկատմամբ (Սյունիքի մարզի Գորիսի Յու. Բախշյանի անվան թիվ 3 հ/դ), տնօրենը հոգեբանական ճնշում է գործադրել սկսնակ ուսուցչուհու նկատմամբ՝ ուղղորդելով նրան աշխատանքից ազատման (Արարատի մարզի Արալեզի մ/դ), տնօրենը ուսուցչին հեռացրել է էլեկտրոնային հաղորդակցության հարթակից և թիրախավորել կոլեկտիվի առաջ (Մասիս քաղաքի թիվ 3 հ/դ)։ 
Հատկանշական է, որ արձանագրված խախտումների մի մասը պայմանավորված են ոչ այնքան միջադեպերի առկայությամբ, որքան դրանց կանխարգելման, փաստաթղթավորման և մասնագիտական արձագանքման թերություններով։ Մի շարք դեպքերում հոգեբանների, ուսուցչի օգնականների և դասղեկների կողմից իրականացվող աշխատանքը կրել է ձևական բնույթ, չեն կատարվել անհրաժեշտ դիտարկումներ և չեն կազմվել վերլուծություններ, իսկ միջադեպերի վերաբերյալ արձագանքները չեն եղել համակարգված։ 
Մասնավորապես.
-սովորողի՝ 200-ից ավելի ժամ բացակայության պարագայում տնօրինությունը չի իրականացրել օրենքով սահմանված հայտագրման գործառույթները (Երևանի հ. 147 հ/դ):
-կրթական աջակցությունների և դաստիարակչական աշխատանքների համակարգողի աշխատանքային պարտականությունները բաշխվել են բանավոր կարգով (Արագածոտնի մարզի Կարբիի Վ. Թեքեյանի անվան մ/դ):
-բացակայել են հոգեբանի և ուսուցչի օգնականի իրականացրած մասնագիտական վերլուծությունները (Լոռու մարզի Մեծավանի թիվ 2 հ/դ, Վանաձորի Գևորգ Չաուշի անվան թիվ 24 հ/դ, Արագածոտնի մարզի Կարբիի Վ. Թեքեյանի անվան մ/դ, Արմավիրի մարզի Վաղարշապատի հ. 7 հ/ դ, Կոտայքի մարզի Աբովյան քաղաքի Ն.Վանյանի անվան թիվ 5 հ/դ, Գեղարքունիքի մարզի Ներքին Գետաշեն գյուղի Ա. Եղիազարյանի անվան թիվ 2 մ/դ, Երևանի հ. 82, 111, 176, 186 հ/դ-ներ):
Դիմումների քննության ընթացքում տեսչական մարմինը սերտորեն համագործակցել է մասնագիտացված կառույցների (ՀՄԿ, ՏՄԱԿ, «Դասավանդի՛ր, Հայաստան» հիմնադրամ) հետ՝ բազմակողմանի մասնագիտական գնահատական տալու նպատակով։
Վերահսկողության արդյունքները ցույց են տալիս, որ դպրոցներում բարոյահոգեբանական միջավայրի գնահատման հարցում անհրաժեշտ է տարբերակել իրական խնդիրները առանձին կոնֆլիկտներից կամ սուբյեկտիվ ընկալումներից։ Միևնույն ժամանակ, նույնիսկ այն դեպքերում, երբ դիմումներում ներկայացված պնդումները չեն հաստատվել, ուսումնասիրությունները հաճախ բացահայտել են կառավարման, կանխարգելման կամ կրթական գործընթացի կազմակերպման առանձին խախտումներ, որոնք պահանջում են բարելավման միջոցառումներ։ 
Խնդիրները խմբավորելով ըստ ուղղությունների՝ ստացվել է հետևյալ պատկերը.
Կադրային քաղաքականության և օրենսդրական պահանջների պահպանման խնդիրներ
Վերահսկողության ընթացքում արձանագրվել են մանկավարժական և վարչական աշխատողների նշանակման, մրցութային ընթացակարգերի և շահերի բախման կանխարգելման հետ կապված խախտումներ։ 
Արձանագրվել են՝
· ուսուցիչների և այլ աշխատողների նշանակումներ՝ առանց անհրաժեշտ մասնագիտական որակավորման կամ աշխատանքային ստաժի (Երևանի թիվ 176 հ/դ, Արմավիրի մարզի Վաղարշապատի Մ. Մաշտոցի անվան հ 1 հ/դ, Գեղարքունիքի մարզի Զոլաքարի հ. 1 մ/դ, Տավուշի մարզի Դովեղի մ/դ, Կոտայքի մարզի Չարենցավանի թիվ 3 հ/դ, ),
· մրցույթների ուշ կամ ընթացակարգային խախտումներով կազմակերպում (Արմավիրի մարզի Վաղարշապատի Մ. Մաշտոցի անվան հ 1 հ/դ, Գեղարքունիքի մարզի Զոլաքարի հ. 1 մ/դ), 
· շահերի բախման դեպքեր (Կոտայքի մարզի Հրազդանի թիվ 2 հ/դ)։
Արձանագրված խախտումները վկայում են, որ մի շարք հաստատություններում կադրային քաղաքականությունը չի հիմնվում բացառապես մասնագիտական համապատասխանության և թափանցիկության սկզբունքների վրա։ Որակավորման պահանջների անտեսումը և մրցութային ընթացակարգերի խախտումները կարող են անմիջական ազդեցություն ունենալ կրթության որակի վրա, իսկ շահերի բախման դեպքերը նվազեցնում են կառավարման նկատմամբ վստահությունը և խաթարում հավասար մրցակցային պայմանները։
Ուսումնական գործընթացի կազմակերպման խնդիրներ
Վերահսկողության արդյունքում արձանագրվել են ուսումնական գործընթացի կազմակերպմանն առնչվող տարբեր բնույթի խախտումներ, մասնավորապես՝
· երկարօրյա ուսուցման ոչ պատշաճ կազմակերպում (Լոռու մարզի Վանաձորի Գևորգ Չաուշի անվան թիվ 24 հ/դ), 
· հեռավար կրթության ոչ լիարժեք իրականացում (Արարատի մարզի Մասիս քաղաքի թիվ 3 հ/դ), 
· խմբակների գործունեության անբավարար վերահսկողություն (Երևանի Ջ. Աբրահամյանի անվան թիվ 111 հ/դ), 
· ուսումնական ժամերի ոչ նպատակային օգտագործում (Կոտայքի մարզի Աբովյանի Ն. Վանյանի անվան թիվ 5 հ/դ), 
· արտադասարանային աշխատանքի ոչ բավարար կազմակերպում (Երևանի Հ. Պողոսյանի անվան թիվ 82 հ/դ), 
· ուսումնական գործընթացի նկատմամբ տնօրինության և տնօրենի տեղակալների ոչ պատշաճ վերահսկողություն (Տավուշի մարզի Դովեղի մ/դ, Գեղարքունիքի մարզի Զոլաքարի հ. 1 մ/դ, Լոռու մարզի Վանաձորի Գևորգ Չաուշի անվան թիվ 24 հ/դ, Մեծավանի թիվ 2 հ/դ, Կոտայքի մարզի Աբովյանի Ն. Վանյանի անվան թիվ 5 հ/դ, Նոր Արտամետի մ/դ, Արագածոտնի մարզի Կարբիի Վ. Թեքեյանի անվան մ/դ, Արարատի մարզի Մասիս քաղաքի թիվ 3 հ/դ, Երևանի թիվ 82 հ/դ, 111 հ/դ, 147 հ/դ, 186 հ/դ, Արտաշես Շահինյանի անվանֆիզիկամաթեմատիկական մասնագիտացված դպրոց), 
· կարգապահական տույժերի կիրառման ընթացակարգերի խախտումներ (Երևանի Ա. Շահինյանի անվան ֆիզիկամաթեմատիկական մասնագիտացված դպրոց)։
Վերլուծությունը ցույց է տալիս, որ խնդիրների զգալի մասը պայմանավորված է ոչ թե ռեսուրսների բացակայությամբ, այլ կառավարման և վերահսկողության թերություններով։ Շատ դեպքերում օրենսդրությամբ սահմանված գործընթացները կազմակերպվել են ձևական, ինչը հանգեցրել է կրթական ծրագրերի ոչ լիարժեք իրականացման և սովորողների կրթական հնարավորությունների սահմանափակմանը։

Պաշտոնեական պարտականությունների ոչ պատշաճ իրականացում
Վարույթների ընթացքում արձանագրվել են տարբեր պաշտոնատար անձանց կողմից աշխատանքային պարտականությունների ոչ պատշաճ կատարման դեպքեր, մասնավորապես՝
·  տնօրենների կողմից՝ ներքին վերահսկողության և բարոյահոգեբանական միջավայրի ապահովման խնդիրներ (Արագածոտնի մարզի Կարբիի Վ. Թեքեյանի անվան մ/դ, Արմավիրի մարզի Վաղարշապատի հ. 7 հ/ դ, Լոռու մարզի Վանաձորի Գևորգ Չաուշի անվան թիվ 24 հ/դ, Մեծավանի թիվ 2 հ/դ, Կոտայքի մարզի Աբովյանի Ն. Վանյանի անվան թիվ 5 հ/դ, Նոր Արտամետի մ/դ, Գեղարքունիքի մարզի Զոլաքարի հ. 1, Ներքին Գետաշեն գյուղի Ա. Եղիազարյանի անվան թիվ 2 մ/դ-ներ, Սյունիքի մարզի Գորիսի Յու. Բախշյանի անվան թիվ 3 հ/դ, Տավուշի մարզի Դովեղի մ/դ, Երևանի թիվ 48, 82, 111, 125, 147 հ/դ- ներ), 
· տնօրենի տեղակալների կողմից՝ ուսումնամեթոդական ղեկավարության, դասալսումների և ԱՈՒՊ-ների մշակման նկատմամբ վերահսկողության խախտումներ (Գեղարքունիքի մարզի Զոլաքարի հ. 1 մ/դ, Արարատի մարզի Արալեզի մ/դ, Կոտայքի մարզի Աբովյանի Ն. Վանյանի անվան թիվ 5 հ/դ, Երևանի թիվ 111 հ/դ), 
· հոգեբանների և ուսուցչի օգնականների կողմից՝ կանխարգելիչ աշխատանքի և փաստաթղթավորման ձևական իրականացում (Երևանի թիվ 82, 111, 147, 176, 186 հ/դ-ներ, Լոռու մարզի Մեծավանի թիվ 2 հ/դ, Արմավիրի մարզի Վաղարշապատի հ. 7 հ/ դ, Արագածոտնի մարզի Կարբիի Վ. Թեքեյանի անվան մ/դ, Գեղարքունիքի մարզի Ներքին Գետաշեն գյուղի Ա. Եղիազարյանի անվան թիվ 2 մ/դ), 
· դասղեկների և դասվարների կողմից՝ մանկավարժական բարեվարքության և միջադեպերի արձագանքման պահանջների խախտումներ (Արարատի մարզի Մասիս քաղաքի թիվ 3 հ/դ, Կոտայքի մարզի Աբովյանի Ն. Վանյանի անվան թիվ 5 հ/դ, Սյունիքի մարզի Գորիսի Յու. Բախշյանի անվան թիվ 3 հ/դ, Լոռու մարզի Վանաձորի Գևորգ Չաուշի անվան թիվ 24 հ/դ , Երևանի թիվ 82, 111 հ/դ-ներ)։
Խախտումները հիմնականում պայմանավորված են ոչ թե առանձին աշխատողների մասնագիտական սխալներով, այլ պատասխանատվության բաշխման և ներքին կառավարման համակարգի ոչ բավարար արդյունավետությամբ։ Հատկանշական է, որ նույն հաստատություններում միաժամանակ արձանագրվել են մի քանի պաշտոնատար անձանց պարտականությունների կատարման թերություններ, ինչը վկայում է կառավարման խնդիրների մասին։
Վերահսկողության արդյունքների վերլուծությունը ցույց է տվել, որ դպրոցներում սովորողների աջակցության, իրավունքների պաշտպանության մեխանիզմները ոչ բոլոր դեպքերում են գործում արդյունավետ։ Մասնավորապես՝ հոգեբանների և ուսուցչի օգնականների աշխատանքը հաճախ կրել է ձևական բնույթ, չեն իրականացվել բուլինգի կանխարգելման նպատակային միջոցառումներ, դիտարկումները պատշաճ չեն փաստաթղթավորվել, իսկ առանձին դեպքերում մանկավարժական աշխատողները ժամանակին չեն արձագանքել միջադեպերին։ Արձանագրված խնդիրները վկայում են, որ կրթական հաստատություններում հոգեբանական աջակցության և երեխաների պաշտպանության համակարգերը դեռևս լիարժեք չեն իրականացնում իրենց կանխարգելիչ գործառույթը։ Աշխատանքի ձևական իրականացումը սահմանափակում է ռիսկերի վաղ հայտնաբերումը և ժամանակին միջամտությունը, ինչը կարող է բացասաբար անդրադառնալ սովորողների բարեկեցության և անվտանգ կրթական միջավայրի ապահովման վրա։ Այս արդյունքները համահունչ են նաև UNICEF Armenia-ի կողմից հրապարակված ուսումնասիրությունների եզրահանգումներին, որոնց համաձայն՝ դպրոցներում անվտանգ և ներառական միջավայրի ապահովումը հնարավոր է միայն մասնագիտական թիմերի համակարգված, փաստաթղթավորված և կանխարգելիչ աշխատանքի պայմաններում։
78 դիմումներից 65-ը (83%) բավարարված է: Հանրակրթության ոլորտում դիմումներով ստացված տեղեկատվության հիման վրա իրականացված վերահսկողական գործառույթների արդյունքում արձանագրվել են կրթության բնագավառը կարգավորող օրենսդրության պահանջների 329 խախտումներ: Խախտումների միջին թիվը 5.06 է: 

[bookmark: _Toc235607214]	3.3 Մասնագիտական կրթության ոլորտ
2026 թվականի I կիսամյակում մասնագիտական կրթության ոլորտում 12 դիմումների հիման վրա իրականացվել է 3 ստուգում և 2 վարույթ (տե՛ս գծապատկեր 7)։
Գծապատկեր 7: ՄՈՒՀ-երում իրականացված վերահսկողական գործառույթներ
  
Մասնագիտական ուսումնական հաստատություններում իրականացված վերահսկողական միջոցառումների արդյունքում բացահայտվել են կրթության բնագավառը կարգավորող օրենսդրության պահանջների խախտումներ, որոնք հիմնականում վերաբերում են լիցենզավորման, կրթական ծրագրերի իրականացման, կառավարման, կադրային քաղաքականության, մանկավարժական անձնակազմի մասնագիտական զարգացման և ուսանողների իրավունքների ապահովման ուղղություններին։
Մասնավորապես՝
· Լիցենզավորում և կրթական ծրագրերի իրականացում. Արձանագրվել են դեպքեր, երբ կրթական գործունեությունն իրականացվել է առանց համապատասխան լիցենզիայի (Երևանի հ. 4 արհեստագործական պետական ուսումնարան) կամ ուսումնական պլաններում բացակայել է պետական կրթական չափորոշիչով նախատեսված հատուկ մասնագիտական մոդուլը, ինչը վտանգում է կրթական ծրագրերի համապատասխանությունը պետական պահանջներին (Դիլիջանի բազմագործառութային պետական քոլեջ)։ 
· Կառավարում և ներքին հաշվետվողականություն. Բացահայտվել են դեպքեր, երբ տնօրենները կառավարման խորհրդին չեն ներկայացրել հաստատության ներքին գնահատման արդյունքները, տնօրենի և մանկավարժների գնահատմանն ուղղված միջոցառումները՝ չապահովելով կառավարման թափանցիկությունն ու օրենսդրությամբ նախատեսված հաշվետվողականությունը (Երևանի հ. 4 արհեստագործական պետական ուսումնարան, Դիլիջանի բազմագործառութային պետական քոլեջ)։ 
· Կադրային քաղաքականություն և մանկավարժական անձնակազմ. Արձանագրվել են թափուր պաշտոնների համալրման կարգի խախտումներ, օրենքով սահմանված որակավորման պահանջներին չհամապատասխանող նշանակումներ (Դիլիջանի բազմագործառութային պետական քոլեջ), ինչպես նաև մանկավարժական աշխատողների պարտադիր վերապատրաստման և նրանց իրազեկման ընթացակարգերի խախտումներ (Երևանի Ն․ Աճեմյանի անվան տարածաշրանային N2 պետական քոլեջ)։ 
· Ուսանողների իրավունքների ապահովում. Հայտնաբերվել են ուսանողների անձնական գործերի վարման խախտումներ, կրթաթոշակների նշանակման և ուսանողական իրավունքների վերականգնման գործընթացներում օրենսդրական պահանջների չպահպանում (Երևանի հ. 4 արհեստագործական պետական ուսումնարան, Դիլիջանի բազմագործառութային պետական քոլեջ)։  
Վերահսկողական միջոցառումների արդյունքները ցույց են տալիս, որ մասնագիտական ուսումնական հաստատություններում խնդիրներ են արձանագրվել կրթական գործունեության իրավական համապատասխանության, ներքին կառավարման և հաշվետվողականության, կադրային նշանակումների, ինչպես նաև ուսանողների իրավունքների պաշտպանության գործընթացներում։ Արձանագրված խախտումները վկայում են, որ նշված հաստատություններում բավարար մակարդակով չեն գործում ներքին վերահսկողության և իրավական համապատասխանության ապահովման մեխանիզմները, ինչի հետևանքով չեն կանխվում օրենսդրության պահանջների խախտումները մինչև վերահսկողական միջոցառումների իրականացումը։
ՄՈՒՀ-ների վերաբերյալ ստացված 12 դիմումներից 4-ը (33.3%) բավարարվել է, 5-ը (41.6%)՝ պարզաբանվել, 2-ը (16.6%)՝ վերահասցեագրվել, 1-ը (8.3%)՝ ընթացքի մեջ է:  Մասնագիտական կրթության ոլորտում իրականացված վերահսկողական գործառույթների արդյունքում արձանագրվել է 96 խախտում, խախտումների միջին թիվը 10.6 է:

4. [bookmark: _Toc235607215]Վերահսկողական գործընթացների արդյունքում արձանագրված խախտումների վերլուծությունն՝ ըստ պատասխանատու պաշտոնային խմբերի և վերահսկողության ոլորտների

	2026 թվականի առաջին կիսամյակում իրականացվել է 36 վերահսկողական գործառույթ (20 վարչական վարույթ, 14 դիտարկում և 2 ստուգում[footnoteRef:7]), որոնց արդյունքում կրթության երեք մակարդակներում արձանագրվել է 450 խախտում։ Խախտումների բնույթները ներկայացված են գծապատկեր 8-ում։ [7:  Հաշվետու ժամանակահատվածում 2 վարչական վարույթ և 1 ստուգում ընթացքի մեջ են:] 

Գծապատկեր 8.  Խախտումների թիվը՝ ըստ խախտման բնույթի


		Ընդհանուր արձանագրված 450 խախտման բաշխումն՝ ըստ ուսումնական հաստատության տեսակի ներկայացված է աղյուսակ 3-ում.
	Աղյուսակ 3: Խախտումների բաշխումն՝ ըստ ուսումնական հաստատության տեսակի

	Ոլորտ
	Խախտումների քանակ
	Տեսակարար կշիռ

	ՀՈՒՀ 
	329
	73.1%

	ՄՈՒՀ 
	96
	21.3%

	ՆՈՒՀ 
	25
	5.6%

	Ընդամենը
	450
	100%



Արձանագրված խախտումների գերակշիռ մասը վերաբերում է հանրակրթության ոլորտին՝ 329 դեպք կամ ընդհանուրի 73.1 %-ը։ Մասնագիտական ուսումնական հաստատություններում արձանագրվել է 96 խախտում (21.3 %), իսկ նախադպրոցական ուսումնական հաստատություններում՝ 25 խախտում (5.6 %)։
Խախտումների նման բաշխումը պայմանավորված է ոչ միայն հանրակրթական հաստատություններում իրականացված վերահսկողական միջոցառումների ծավալով, հանրակրթական ուսումնական հաստատությունների մեծ թվով, այլև այդ ոլորտում բարձրացված խնդիրների, ուսումնասիրվող գործընթացների բազմազանությամբ։ Միաժամանակ մասնագիտական ուսումնական հաստատություններում արձանագրված խախտումների տեսակարար կշիռը նույնպես վկայում է ոլորտում կառավարման և իրավական համապատասխանության ապահովման խնդիրների առկայության մասին։
Խախտումներն՝ ըստ պաշտոնային խմբերի նեկայացված է աղյուսակ 4-ում.

	Աղյուսակ 4: Խախտումների բաշխումն՝ ըստ պաշտոնային խմբերի

	Պաշտոնային խումբ
	Քանակ
	Տեսակարար կշիռ

	Տնօրեն
	235
	52.2%

	Տնօրենի տեղակալ/ մեթոդիստ
	59
	13.1%

	Մանկավարժական աշխատող
	55
	12.2%

	Հոգեբան
	54
	12.0%

	Ուսուցչի օգնական
	45
	10.0%

	Ծնող[footnoteRef:8] [8:  Երևանի Միսաք Մանուշյանի անվան հ. 48 հ/դ] 

	2
	0.4%

	Ընդամենը
	450
	100%



Խախտումների բաշխումն ըստ պաշտոնային խմբերի ցույց է տալիս, որ արձանագրված խախտումների 52.2 %-ը (235 դեպք) վերաբերում է ուսումնական հաստատությունների տնօրեններին։ Տնօրենների և տնօրենի տեղակալների գործունեությանը միասին բաժին է ընկնում 294 խախտում կամ ընդհանուրի 65.3 %-ը, ինչը վկայում է, որ արձանագրված խնդիրների գերակշիռ մասը պայմանավորված է կառավարման գործընթացների կազմակերպմամբ, ներքին վերահսկողության անբավարարությամբ և օրենսդրական պահանջների ոչ լիարժեք պահպանմամբ։
Մյուս պաշտոնային խմբերում արձանագրված խախտումները վերաբերում են մանկավարժական աշխատողներին (12.2 %), հոգեբաններին (12.0 %) և ուսուցչի օգնականներին (10.0 %)։ Այս խախտումները հիմնականում կրում են գործառութային բնույթ և կապված են պաշտոնեական պարտականությունների ոչ պատշաճ կատարման հետ։
	Տնօրենների խախտումների քանակական պատկերն՝ ըստ ոլորտների ներկայացված է աղյուսակ 5-ում: 
	Աղյուսակ 5: Տնօրենների խախտումների բաշխումն՝ ըստ ուսումնական հաստատության տեսակի

	Ոլորտ
	Քանակ
	Տեսակարար կշիռ տնօրենի խախտումների մեջ

	ՆՈՒՀ
	16
	6.8%

	ՀՈՒՀ
	123
	52.3%

	ՄՈՒՀ
	96
	40.9%

	Ընդամենը
	235
	100%



Աղյուսակ 5-ի տվյալները ցույց են տալիս, որ տնօրենների գործունեության վերաբերյալ 235 խախտումներից 123-ը (52.3 %) բաժին է ընկնում հանրակրթական, իսկ 96-ը (40.9 %)՝ մասնագիտական ուսումնական հաստատություններին։ Տնօրեններին վերաբերող խախտումների 93.2 %-ը կենտրոնացած է հանրակրթության և մասնագիտական կրթության ոլորտներում:
Խախտումների ընդհանուր քանակն՝ ըստ ոլորտների և պաշտոնային պարտականություների ներկայացված է աղյուսակ 6-ում:
	Աղյուսակ 6: Խախտումների ընդհանուր քանակն՝ ըստ ոլորտների և պաշտոնային պարտականություների

	Պաշտոնային խումբ
	  ՆՈՒՀ
	    ՀՈՒՀ
	ՄՈՒՀ
	Ընդամենը

	Տնօրեն
	16
	123
	96
	235

	Տնօրենի տեղակալ
	2
	57
	0
	59

	Հոգեբան
	5
	49
	0
	54

	Ուսուցչի օգնական
	0
	45
	0
	45

	Մանկավարժական աշխատող
	2
	53
	0
	55

	Ծնող
	0
	2
	0
	2

	ԸՆԴԱՄԵՆԸ
	25
	329
	96
	450


Ըստ ոլորտների և պաշտոնային խմբերի համադրված վերլուծությունը ցույց է տալիս, որ.
· հանրակրթական հաստատություններում խախտումները կրում են բազմաշերտ բնույթ՝ ընդգրկելով ինչպես կառավարման օղակը, այնպես էլ մանկավարժական և աջակցող մասնագետների գործունեությունը, 
· մասնագիտական ուսումնական հաստատություններում արձանագրված խախտումները հիմնականում վերաբերում են ղեկավարի կողմից իրականացվող կառավարման, կազմակերպչական և իրավական գործառույթներին, 
· նախադպրոցական ուսումնական հաստատություններում խախտումների քանակը համեմատաբար փոքր է, սակայն դրանք ևս հիմնականում պայմանավորված են ղեկավարի կողմից օրենսդրությամբ սահմանված պարտականությունների ոչ պատշաճ կատարմամբ։
Վերահսկողական միջոցառումների արդյունքները վկայում են, որ կրթության ոլորտում արձանագրված խնդիրների հիմնական մասը պայմանավորված է կառավարման համակարգի արդյունավետության, ներքին վերահսկողության և իրավական համապատասխանության ապահովման թերություններով։ Այն հանգամանքը, որ խախտումների գրեթե երկու երրորդը վերաբերում է կառավարման օղակներին, ցույց է տալիս, որ բազմաթիվ դեպքերում խնդիրները չեն բխում առանձին աշխատակիցների մասնագիտական գործունեությունից, այլ հանդիսանում են կառավարման որոշումների, վերահսկողության մեխանիզմների և կազմակերպչական գործընթացների ոչ բավարար արդյունավետության հետևանք։
Սա հիմք է տալիս եզրակացնելու, որ վերահսկողական քաղաքականության առաջնահերթ ուղղությունները պետք է լինեն ոչ միայն առանձին խախտումների բացահայտումն ու արձանագրումը, այլև հաստատություններում ներքին վերահսկողության համակարգերի, ղեկավար անձնակազմի իրավական և կառավարչական կարողությունների շարունակական զարգացման աջակցման և կանխարգելիչ մեխանիզմների ներդրումը, ինչը կնպաստի իրավախախտումների նվազեցմանը և կրթության որակի կառավարման արդյունավետության բարձրացմանը։
[bookmark: _Toc235607216]5. Դիմումների տարածքային բաշխվածություն 
[bookmark: _Toc235607217]5․1. Դիմումների դասակարգումն՝ ըստ մարզերի և Երևան քաղաքի
2026 թվականի I կիսամյակում ստացված դիմումների քանակական համամասնությունը, ըստ ՀՀ մարզերի և Երևան քաղաքի, ներկայացված է գծապատկեր 9-ում:

Գծապատկեր 9-ի տվյալները ցույց են տալիս, որ դիմումների ամենամեծ մասը ստացվել է Երևան քաղաքից (43 դիմում), մինչդեռ մարզերից առավել բարձր ցուցանիշներ գրանցվել են Արարատի (14 դիմում), Կոտայքի և Լոռու (յուրաքանչյուրը՝ 9 դիմում) մարզերում, իսկ նվազագույնը՝ Վայոց Ձորի մարզում (1 դիմում):
Դիմումների թիվը՝ ըստ ՀՀ մարզերի և Երևան քաղաքի ուսումնական հաստատությունների, ներկայացված է աղյուսակ 7-ում:
	Աղյուսակ 7: Դիմումների թիվն` ըստ ՀՀ մարզերի և Երևան քաղաքի ուսումնական հաստատությունների

	ՀՀ մարզեր,
Երևան քաղաք
	Դիմումների ընդհանուր թիվը

	
Դիմումների թիվն՝ ըստ
ուսումնական հաստատությունների

	Երևան
	43
	Երևանի հ. 94, հ. 103, հ. 109, հ. 130 մանկապարտեզներ, «Տաթև» դպրոց,  «Ուսմունք» դպրոց, Երևանի թիվ 8 հ/դ (2), թիվ 11 հ/դ, թիվ 19 հ/դ , թիվ 24 հ/դ (2), թիվ 48 հ/դ, թիվ 55 հ/դ, թիվ 69 հ/դ, թիվ 71 հ/դ (2), թիվ 82 հ/դ, թիվ 85 հ/դ, թիվ 111 հ/դ (6), թիվ 117 հ/դ, թիվ 147 հ/դ, թիվ 125 հ/դ, թիվ 135 հ/դ, թիվ 168 հ/դ, թիվ  176 հ/դ, թիվ 186 հ/դ (2), թիվ 196 հ/դ, թիվ 83 ա/դ, թիվ 134 մ/դ, Ա.Հ.Երիցյանի անվան վարժարան,  Արտաշես Շահինյանի անվան ֆիզիկամաթեմատիկական մասնագիտացված դպրոց, Հանրապետական թիվ 2 հատուկ կրթահամալիր, Ն. Աճեմյանի անվան տարածաշրջանային թիվ 2 պետական քոլեջ (2), Երևանի հ. 4 արհեստագործական պետական ուսումնարան, 

	Արարատ
	14
	Այնթապ գյուղի մսուր-մանկապարտեզ, «Լուսառատի «Մանչուկ», Դիտակ գյուղի մանկապարտեզներ, Պարույր Սևակի անվան հ/դ (3), Մասիս քաղաքի N 3 հ/դ (4), Արտաշատ քաղաքի թիվ 4 հ/դ,  Նորամարգի Ագապի Քադեշյանի անվան մ/դ, Նոր Խարբերդի Հովհաննես Թլկատինցու անվան թիվ 1 մ/դ,  Նոր Խարբերդի Մ. Ղազարյանի անվան թիվ 2 մ/դ, 

	Կոտայք
	9
	Նոր հաճնի մսուր մանկապարտեզ,  Հրազդանի թիվ 2 հ/դ (2),  Չարենցավանի Վազգեն Ա-ի անվան թիվ 3 հ/դ,  Աբովյան քաղաքի Ն.Վանյանի անվան թիվ 5 հ/դ (2),  Հրազդանի թիվ 14 հ/դ,  Նոր Արտամետի մ/դ, Աբովյանի պետական էներգետիկական քոլեջ

	Լոռի
	9
	Վանաձորի Գևորգ Չաուշի անվան թիվ 24 հ/դ (4), Մեծավանի թիվ 2 մ/դ, Ագարակի մ/դ, Ջրաշենի մ/դ, Լոռու տարածաշրջանի պետական քոլեջ, Ալավերդու պետական քոլեջ

	Սյունիք
	7
	Սիսիանի թիվ 1 հ/դ, Գորիսի Յու.Բախշյանի անվան թիվ 3 հ/դ (2), Բարձրավանի մ/դ (3), Սյունիքի տարածաշրջանային պետական քոլեջ

	Արմավիր
	5
	«Հրաշամանուկ» խնամքի կենտրոն, Վաղարշապատի Երվանդ Օտյանի անվան թիվ 7 հ/դ, Զարթոնքի մ/դ, Մեծամորի մ/դ, Էջմիածնի պետական քոլեջ

	Գեղարքունիք
	4
	Զոլաքարի հ. 1 մ/դ (2), Ներքին Գետաշենի Ա. Եղիազարյանի անվան թիվ 2 մ/դ, Սևանի հ 5 մ/դ, 

	Շիրակ
	3
	Գյումրու թիվ 27 մ/դ, Անուշավանի մ/դ,  Գյումրու Վ․Թեքեյանի անվան վարժարան

	Տավուշ
	3
	Դիլիջան համայնքի թիվ 5 մանկապարտեզ, Դովեղի մ/դ, Դիլիջանի բազմագործառութային պետական քոլեջ

	Արագածոտն
	2
	Մուղնու Մ. Աշճյանի անվան հ/դ, Կարբիի Վ.Թեքեյանի անվան մ/դ

	Վայոց ձոր
	1
	Արփիի միջնակարգ դպրոց

	

	Ընդամենը
	100
	


	
	Աղյուսակ 7-ի տվյալների վերլուծությունը ցույց է տալիս, որ հաշվետու ժամանակահատվածում ստացվել է ընդհանուր 100 դիմում (102 դիմում, որից 2-ը՝ այլ բնույթի), որոնք վերաբերել են ՀՀ բոլոր մարզերի և Երևան քաղաքի ուսումնական հաստատություններին։ Դիմումների տարածքային բաշխման մեջ գերակշռում է Երևան քաղաքը՝ 43 դիմումով (ընդհանուրի 43%-ը)։ Միջազգային առաջավոր պրակտիկայի, մասնավորապես՝ Ofsted-ի մեթոդաբանության համաձայն՝ կենտրոնական և քաղաքային բնակավայրերում դիմումների նմանատիպ համամասնությունը պայմանավորված է ոչ միայն շահառուների և հաստատությունների մեծ թվով, այլև տեղեկատվության հասանելիության ավելի բարձր մակարդակով ու պետական վերահսկողական մարմիններից օգտվելու քաղաքացիների պատրաստակամությամբ[footnoteRef:9]։ [9:  Զեկույց/Ուղեցույց: "Complaints to Ofsted about schools: guidance for parents" (2023) 


 
] 

5․2 Դիմումներում բարձրացված հարցերի բովանդակություն
Դիմումներում բարձրացված հարցերի բովանդակությունն, ըստ ՀՀ մարզերի և Երևան քաղաքի, ներկայացված է աղյուսակ 8-ում:
	
	
	
	Աղյուսակ 8: Դիմումում բարձրացված հարցերի բովանդակություն

	
Դիմումներում
բարձրացված
(նշված) հարցերը
	ԵՐԵՎԱՆ
	ԱՐԱՐԱՏ
	ԱՐՄԱՎԻՐ
	ԱՐԱԳԱԾՈՏՆ
	ԳԵՂԱՐՔՈՒՆԻՔ
	ՇԻՐԱԿ
	ՍՅՈՒՆԻՔ
	ԼՈՌԻ

	ՎԱՅՈՑ ՁՈՐ
	ՏԱՎՈՒՇ
	ԿՈՏԱՅՔ
	Ընդամենը

	Տնօրենի կողմից թույլ տրված անօրինականություններ, աշխատանքային իրավահարաբերություններ, տնօրենի թափուր պաշտոնի ընթացակարգ, կադրային նշանակումներ, դրամահավաքություն
	12
	6
	1
	1
	3
	2
	2
	4
	
	1
	4
	36

	Բռնություն, բուլինգ, բարոյահոգեբանական մթնոլորտ, բարևարքության կանոններ, կրթության իրավունքի ոտնահարում, երեխայի անվտանգ միջավայրի ապահովում
	24
	6
	5
	2
	3
	2
	4
	4
	1
	1
	5
	57

	Ուսուցչի մրցույթի ընթացակարգ, Կրթության որակի ոչ պատշաճ ապահովում, կրթական գործունեություն. ավարտական քննություներ
	7
	3
	
	
	1
	1
	2
	
	
	1
	
	15

	Այլ բնույթի
	2
	
	
	
	
	
	
	
	
	
	
	2

	Ընդամենը
	45
	15
	6
	3
	7
	5
	8
	8
	1
	3
	9
	110



	Համեմատականներ անցկացնենք դիմումների բովանդակության և դիմումների թվի միջև՝ ըստ ՀՀ մարզերի և Երևան քաղաքի ուսումնական հաստատությունների:
Աղյուսակներ 7-ի և 8-ի տվյալների համադրումը ցույց է տալիս, որ հաշվետու ժամանակահատվածում ստացվել է 100 դիմում (102 դիմում, որից 2-ը՝ այլ բնույթի), որոնց շրջանակում բարձրացվել է ընդհանուր 110 հարց, այսինքն՝ մեկ դիմումում միջին հաշվով արձանագրվել է 1.1 խնդիր։ Այս ցուցանիշը վկայում է, որ դիմումների մի մասը վերաբերել է միաժամանակ մի քանի իրավական, կազմակերպական կամ կրթական խնդիրների։
Տարածքային բաշխվածության վերլուծությունը ցույց է տալիս, որ դիմումների և բարձրացված հարցերի առավել մեծ մասը բաժին է ընկնում Երևան քաղաքին՝ համապատասխանաբար 43% (43 դիմում) և 40.9% (45 հարց)։ Երկրորդ տեղում է Արարատի մարզը՝ 14% (14 դիմում) և 13.6% (15 հարց)։ Կոտայքի և Լոռու մարզերում արձանագրվել է 9-ական դիմում, որոնց շրջանակում բարձրացվել է համապատասխանաբար 9 և 8 հարց։ Մյուս մարզերում դիմումների և հարցերի բաշխվածությունը համեմատաբար համաչափ է, ինչը ցույց է տալիս, որ դիմումների աշխարհագրությունը հիմնականում արտացոլում է նաև բարձրացված խնդիրների տարածքային բաշխվածությունը
Բովանդակային վերլուծությունը ցույց է տալիս, որ բարձրացված հարցերի կառուցվածքում գերակշռում են բռնության, բուլինգի, բարոյահոգեբանական մթնոլորտի, երեխայի կրթության իրավունքի և անվտանգ միջավայրի ապահովման հետ կապված հարցերը, որոնք կազմում են 57 դեպք կամ ընդհանուր հարցերի 51.8%-ը։ Այսպիսով, յուրաքանչյուր երկրորդ բարձրացված հարց վերաբերում է սովորողների իրավունքների պաշտպանությանը, բարոյահոգեբանական մթնոլորտին և անվտանգ կրթական միջավայրի ապահովմանը։
Երկրորդ խոշոր խումբը վերաբերում է տնօրենի գործունեությանը, աշխատանքային իրավահարաբերություններին, կադրային նշանակումներին և վարչական գործընթացներին՝ 36 դեպք կամ 32.7%։ Կրթության որակի, ուսուցչի մրցույթի և կրթական գործունեության կազմակերպման վերաբերյալ հարցերը կազմել են 15 դեպք (13.6%), իսկ այլ բնույթի հարցերը՝ ընդամենը 2 դեպք (1.8%)։
Մարզային համեմատությունը ցույց է տալիս, որ Երևանում բարձրացված հարցերի կեսից ավելին (53.3%) վերաբերում են բռնության, բուլինգի և սովորողների իրավունքների պաշտպանությանը։ Արարատի մարզում տնօրենի գործունեությանը և սովորողների իրավունքներին վերաբերող հարցերն ունեն գրեթե հավասար տեսակարար կշիռներ (յուրաքանչյուրը՝ 40%), մինչդեռ Լոռու մարզում տնօրենի գործունեությանը վերաբերող հարցերը կազմում են բարձրացված խնդիրների 50%-ը։ Կոտայքի և Սյունիքի մարզերում գերակշռում են անվտանգ կրթական միջավայրին վերաբերող հարցերը:

[bookmark: _Toc235003840][bookmark: _Toc235607219]6.Լիազոր մարմինների կիրառած պատասխանատվության միջոցները
	2026 թվականի I կիսամյակում ԿՏՄ-ում ստացված դիմումների հիման վրա իրականացված վերահսկողական գործառույթների արդյունքում լիազոր մարմինները ուսումնական հաստատությունների տնօրենների նկատմամբ կիրառել են պատասխանատվության միջոցներ: 
Մասնավորապես.
1. ԿԳՄՍ նախարարի 2026 թվականի մայիսի 11-ի թիվ 113-Ա/1 հրամանով 2026 թվականի մայիսի 13-ից դադարեցվել են Դիլիջանի բազմագործառութային պետական քոլեջի տնօրենի ժամանակավոր պաշտոնակատարի լիազորությունները տնօրենի պաշտոնում:
2. Երևանի քաղաքապետի տեղակալի  № 03.1/68876-26 գրությամբ «Երևանի հ. 94 մսուր-մանկապարտեզ» ՀՈԱԿ-ում աշխատանքային բարենպաստ մթնոլորտ ապահովելու նպատակով առաջարկվել է լուծել տնօրենի հետ կնքված աշխատանքային պայմանագիրը։
3. Արմավիրի մարզպետի 2026 թվականի հունիսի 22-ի N ՄՈ/341-Ա որոշմամբ, աշխատանքային պարտականությունների կատարման նկատմամբ վերահսկողությունը ոչ պատշաճ իրականացնելու համար, Արմավիրի մարզի Զարթոնքի միջնակարգ դպրոցի տնօրենի նկատմամբ կիրառվել է կարգապահական տույժ՝ նկատողություն։
4. Գեղարքունիքի մարզպետի որոշմամբ, աշխատանքային պարտականությունների կատարման նկատմամբ վերահսկողությունը ոչ պատշաճ իրականացնելու համար Գեղարքունիքի մարզի Ներքին Գետաշենի Աղվան Եղիազարյանի անվան հ. 2 միջնակարգ դպրոցի տնօրենի նկատմամբ կիրառվել է կարգապահական տույժ՝ նկատողություն։

[bookmark: _Toc235003841][bookmark: _Toc235607220]7. Ամփոփում 

1. Դիմում-բողոքների դինամիկան և աշխարհագրական բաշխվածությունը
		2026 թվականի I կիսամյակի ընթացքում ԿՏՄ-ում արձանագրվել է հանրությունից ստացված դիմումների ակտիվացում։ Հաշվետու ժամանակահատվածում ստացվել է 102 դիմում-բողոք, ինչը նախորդ կիսամյակի համեմատ արտահայտում է 15.9% աճի դինամիկա։ Բողոքների գերակշիռ մասը՝ 78 դիմում, առնչվել է հանրակրթության ոլորտին, մինչդեռ մասնագիտական և նախադպրոցական կրթության բնագավառներին բաժին է ընկել համապատասխանաբար 12 և 10 դիմում։ Ուշագրավ է թվային հարթակների միջոցով և անմիջապես քաղաքացիներից ստացված հայտերի տեսակարար կշռի աճը (56.8%), ինչը նաև վկայում է գերատեսչության նկատմամբ հանրային վստահության և իրազեկվածության բարձրացման մասին։ 
	Տարածքային բաշխվածության կառուցվածքում առաջատար դիրք է զբաղեցնում Երևան քաղաքը (43%)։ Ընդհանուր առմամբ, մուտքագրված դիմումների 49%-ը բավարարվել է, իսկ 32.3%-ի դեպքում տրվել է տեղեկատվական պարզաբանում։
2. Վերահսկողական գործառույթները և խախտումների կենտրոնացվածությունը
	Հաշվետու ժամանակահատվածում ԿՏՄ-ն իրականացրել է 39 թիրախային վերահսկողական գործառույթ (22 վարչական վարույթ, 14 դիտարկում և 3 ստուգում)՝ արձանագրելով օրենսդրական պահանջների ընդհանուր 450 խախտում։ Ոլորտային համեմատական վերլուծությունը ցույց է տալիս, որ խախտումների կենտրոնացվածության ամենաբարձր աստիճանը գրանցվել է մասնագիտական կրթության ոլորտում (ՄՈՒՀ՝ 10.6), որը շուրջ երկու անգամ գերազանցում է հանրակրթության (5.06) և երեք անգամ՝ նախադպրոցական կրթության (3.57) ցուցանիշները։ Այս պատկերը հստակորեն մատնանշում է միջին մասնագիտական հաստատություններում առկա ռիսկերը։


Ելնելով վերլուծության արդյունքներից՝ առաջարկում ենք.
1. Ուսումնական գործընթացը կազմակերպելիս բացառել կրթության բնագավառը կարգավորող օրենսդրության պահանջների խախտումները՝ ապահովելով կրթական գործընթացի բնականոն կազմակերպում և առողջ բարոյահոգեբանական մթնոլորտ: 
2. Անկախ նախորդ երկու կիսամյակների համեմատ 2026 թվականի I կիսամյակում անմիջապես ԿՏՄ հասցեագրված դիմումների (բողոք) թվի աճից` ԿՏՄ-ի կողմից իրականացվելիք կանխարգելիչ միջոցառումների ընթացքում շահառուներին մշտապես տեղեկացնել ԿՏՄ լիազորությունների մասին:
3. ԿՏՄ-ի իրականացրած կանխարգելիչ միջոցառումների ընթացքում նկարագրել և լուսաբանել բուլինգի տեսակները, դրսևորումները և կանխարգելման քայլերը: 

ՌԳՍՊՎԳ վարչություն

ՆՈՒՀ


9.8%


ՀՈՒՀ


76.5%


ՄՈՒՀ


11.8%



Այսպիսով, 3 կիսամյակների կտրվածքով 289 դիմումներից 237-ը (82%) վերաբերել են ՀՈՒՀ-երի գործունեությանը։  

        Ստուգում՝ 
    1. Երևանի հ. 4 արհեստագործական պետական ուսումնարան,                                        2. Դիլիջանի բազմագործառութային պետական քոլեջ,                                                    3. Աբովյանի պետական էներգետիկական քոլեջ


2


  
  Վարույթ՝                              1. Երևանի Ն. Աճեմյանի անվան տարածաշրջանային թիվ 2 պետական քոլեջ,                         2. Լոռու տարածաշրջանի պետական քոլեջ  




247 խախտում


Տնօրենի պաշտոնային պարտականությունննր


55 խախտում


Տնօրենի տեղակալի պաշտոնային պարտականությունննր


148 խախտում








Մանկավարժական աշխատողների պաշտոնային պարտականություններ





Գծապատկեր 2: Վերջին երեք կիսամյակների դիմումների քանակը՝ ըստ ուսումնական հաստատությունների տեսակների  

ՆՈՒՀ	
2025 I կիսամյակ	2025 II կիսամյակ	2026 I կիսամյակ	11	11	10	ՀՈՒՀ	
2025 I կիսամյակ	2025 II կիսամյակ	2026 I կիսամյակ	91	68	78	ՄՈՒՀ	
2025 I կիսամյակ	2025 II կիսամյակ	2026 I կիսամյակ	2	6	12	


Գծապատկեր 3: Վերջին երեք կիսամյակների ընթացքում դիմումների թիվը՝ ըստ հասցեագրման աղբյուրի

ԿՏՄ	
2025 թվական I կիսամյակ	2025 թվական II կիսամյակ	2026 թվական I կիսամյակ	22	38	58	 ԿԳՄՍՆ	
2025 թվական I կիսամյակ	2025 թվական II կիսամյակ	2026 թվական I կիսամյակ	49	36	39	ՀՀ վարչապետի աշպատակազմ	
2025 թվական I կիսամյակ	2025 թվական II կիսամյակ	2026 թվական I կիսամյակ	9	10	2	


Գծապատկեր 4: Վերջին երեք կիսամյակների ընթացքում ԿՏՄ դիմումների թիվը

ԿՏՄ	
2025 թվական I կիսամյակ	2025 թվական II կիսամյակ	2026 թվական I կիսամյակ	22	28	32	e-request.am	
2025 թվական I կիսամյակ	2025 թվական II կիսամյակ	2026 թվական I կիսամյակ	21	10	26	


Գծապատկեր 5։ Դիմումների թիվը` ըստ իրականացված գործառույթների 
2026 թվականի I և նախորդ երկու կիսամյակների համեմատ

Բավարարված դիմումների թիվ	[ЗНАЧЕНИЕ] (40․2%)
50 (49%)

2025 I կիսամյակ	2025 II կիսամյակ	2026 I կիսամյակ	43	30	51	Պարզաբանված դիմումների թիվ	[ЗНАЧЕНИЕ] (30․8%) 
[ЗНАЧЕНИЕ] (34.1%)
[ЗНАЧЕНИЕ] (32.3%

2025 I կիսամյակ	2025 II կիսամյակ	2026 I կիսամյակ	33	30	33	Վերահասցեագրված դիմումների թիվ	[ЗНАЧЕНИЕ] (22․4%)
[ЗНАЧЕНИЕ] (20․4%)
[ЗНАЧЕНИЕ] (15.6%) 

2025 I կիսամյակ	2025 II կիսամյակ	2026 I կիսամյակ	24	18	16	


Գծապատկեր 6: Վերահսկողական գործառույթների թիվը՝ ըստ 2026 թվականի I կիսամյակի և նախորդ երկու կիսամյակների 

Վարույթ	

2025թ. I կիսամյակ	2025թ. II կիսամյակ	2026թ. I կիսամյակ	33	16	22	Ստուգում	

2025թ. I կիսամյակ	2025թ. II կիսամյակ	2026թ. I կիսամյակ	3	2	3	Դիտարկում	

2025թ. I կիսամյակ	2025թ. II կիսամյակ	2026թ. I կիսամյակ	0	0	14	


Գծապատկեր 9: Դիմումների թիվը՝ ըստ մարզերի և Երևան քաղաքի

Ряд 1	




Երևան	Արարատ	Կատայք	Լոռի	Սյունիք 	Արմավիր	Գեղարքունիք	Տավուշ	Շիրակ	Արագածոտն 	Վայոց ձոր 	43	14	9	9	7	5	4	3	3	2	1	

